Document ID: 31997R1065

31997R1065
L 156/5
SLUŽBENI LIST EUROPSKE UNIJE
12.06.1997.
UREDBA KOMISIJE (EZ) br. 1065/97
od 12. lipnja 1997.
o dopuni Priloga Uredbi (EZ) br. 1107/96 o registraciji zemljopisnih oznaka i oznaka izvornosti u skladu s postupkom utvrđenim u članku 17. Uredbe Vijeća (EEZ) br. 2081/92
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EEZ) br. 2081/92 od 14. srpnja 1992. o zaštiti zemljopisnih oznaka i oznaka izvornosti poljoprivrednih i prehrambenih proizvoda (1), kako je izmijenjena Uredbom (EZ) br. 535/97 (2), a posebno njezin članak 17. stavak 2.,
budući da su zatraženi dodatni podaci u vezi s nekim oznakama koje su države članice prijavile u skladu s člankom 17. Uredbe (EEZ) br. 2081/92, kako bi se osiguralo da su one u skladu s člancima 2. i 4. te Uredbe; budući da su dodatni podaci pokazali da su oznake u skladu s navedenim člancima; budući da se oni zato trebaju registrirati i dodati u Prilog Uredbi Komisije (EZ) br. 1107/96 (3), kako je zadnje izmijenjena Uredbom (EZ) br. 123/97 (4);
budući da po pristupanja triju novih država članica šestomjesečno razdoblje predviđeno u članku 17. Uredbe (EEZ) br. 2081/92 počinje na dan njihova pristupanja; budući da su neki nazivi, koje su te države članice prijavile, u skladu s člancima 2. i 4. te Uredbe, te ih stoga treba registrirati;
budući da se naziv „Speck dell’Alto Adige” odnosi na granično zemljopisno područje koje je dvojezično; budući da se stoga primjenjuje članak 5. stavak 5., a države članice u pitanju su se međusobno savjetovale i dogovorile; budući da je naziv već registriran na talijanskom, treba ga također registrirati i na njemačkom;
budući da su mjere predviđene u ovoj Uredbi u skladu s mišljenjem Regulatornog odbora za zemljopisne oznake i oznake izvornosti,
DONIJELA JE OVU UREDBU:
Članak 1.
Nazivi u Prilogu ovoj Uredbi dodaju se u Prilog Uredbi (EZ) br. 1107/96.
Članak 2.
Naziv „Speck dell’Alto Adige” se ovime registrira na njemačkom kao „Südtiroler Markenspeck” ili „Südtiroler Speck”.
Članak 3.
Ova Uredba stupa na snagu na dan objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 12. lipnja 1997.

Labels: 0
3
17
6